Dei gracia abbati Clarevallis patri suo sanctissimo, Odo dux Burgundie, salutem et sincere dilectionis affectum. Dilectionem nostram, de qua plurimum confidimus, humiliter exoramus, quatinus amore Dei et nostri, hominibus communie Divionis promitatis, quod si ab institutis communie resiliero, quoquomodo dediceristis, nos resultum communie regi Francorum, per vos, vel per unum monachorum vestrorum, cui solo verbo credetur, nunciabitis: similiter Archiepiscopo Lugdunensi, episcopo Lingonensi, episcopo Eduensi et Cabilonensi, eundem resultum nunciabitis, qui totam terram meam preter Divionem interdicto supponent, donec emendatum sit.